മുക്കുപണ്ടം പണയം വെച്ച് 13 പേര് ബാങ്കിനെ കബളിപ്പിച്ചെന്ന കേസ് ക്രൈംബ്രാഞ്ച് ഏറ്റെടുത്തതോടെ അന്വേഷണം ഊര്ജിതമായി ഉദുമ: www.kasargodvartha.com 30.07.2021 വ്യത്യസ്ത സമയങ്ങളിലായി മുക്കുപണ്ടം പണയം വെച്ച് ബാങ്കിനെ 13 പേര് കബളിപ്പിച്ച കേസ് ജില്ലാ ക്രൈം ബ്രാഞ്ച് ഏറ്റെടുത്തതോടെ അന്വേഷണം ഊര്ജിതമായി. ഡി വൈ എസ് പി, എ സതീഷ് കുമാറിന്റെ നേതൃത്വത്തിലാണ് അന്വേഷണം നടത്തുന്നത്. കേസിലെ മുഖ്യപ്രതിയായ മേല്പറമ്ബ് പൊലീസ് സ്റ്റേഷന് പരിധിയിലെ മുഹമ്മദ് സുഹൈര് നേരത്തെ അറസ്റ്റിലായിരുന്നു.സുഹൈറിനെ കഴിഞ്ഞ ദിവസം നഗരത്തിലെ ഒരു ജ്വലറിയിലെത്തിച്ച് തെളിവെടുത്തിരുന്നു. ബാങ്കില് പണയം വെക്കാന് ഉപയോഗിച്ച നെക്ലസിന്റെ കൊളുത്ത് സ്വര്ണമായിരുന്നു. ഇത് ഇവിടെ നിന്നാണ് വാങ്ങിയതെന്ന മൊഴിയുടെ അടിസ്ഥാനത്തിലാണ് തെളിവെടുത്തത്. പ്രതികള് ബാങ്കില് പണയപ്പെടുത്തിയ 8656 ഗ്രാം മുക്കുപണ്ടവും മറ്റു രേഖകളും പൊലീസ് കണ്ടെടുത്തിരുന്നു.ജീവനക്കാരുമായുള്ള സൗഹൃദം മുതലെടുത്ത് ഇന്ഡ്യന് ഓവര്സീസ് ബാങ്കിന്റെ ഉദുമ ശാഖയില് നിന്ന് 2.75 കോടിയുടെ മുക്കുപണ്ട പണയ തട്ടിപ്പ് നടന്നതായി ബാങ്ക് മാനജര് റിജുവാണ് പൊലീസില് പരാതി നല്കിയത്. 2020 ഒക്ടോബര് മുതല് 2021 ജൂണ് വരെയുള്ള കാലത്താണ് തട്ടിപ്പ് നടന്നത്. ബേക്കല് ഡിവൈഎസ്പി സി കെ സുനില്കുമാറിന്റെ നിര്ദേശപ്രകാശം ബേക്കല് ഇന്സ്പെക്ടറുടെ നേതൃത്വത്തിലാണ് അന്വേഷണം നടക്കുന്നത്. സുഹൈര് മൂന്ന് തവണയും തുടര്ന്ന് ഇയാളുടെ ബന്ധത്തിലുള്ള ബാക്കിയുള്ളവരും വിവിധ അകൗണ്ടുകളിലൂടെയും പണയം വെച്ചാണ് തട്ടിപ്പ് നടത്തിയതെന്ന് പരാതിയില് പറയുന്നു.മേല്പറമ്ബ്, ബേക്കല് പൊലീസ് സ്റ്റേഷന് പരിധികളിലെ ഹസന്, റുശൈദ്, അബ്ദുര് റഹീം, എം അനീസ്, മുഹമ്മദ് ശമ്മാസ്, മുഹമ്മദ് സിയാദ്, മുഹസിന് ജംശീദ്, മുഹമ്മദ് ശഹമത്, മുഹമ്മദ് ജാവിദ്, മുഹമ്മദ് സഫ്വാന്, മുഹമ്മദ് ഹാശിം, ഹാരിസുല്ല എന്നിവരാണ് കേസിലെ മറ്റുപ്രതികള്. മുഖ്യപ്രതിയെ വിശദമായി ചോദ്യം ചെയ്യുന്നതിലൂടെ നിര്ണായക വിവരങ്ങള് ലഭിക്കുമെന്നാണ് ക്രൈം ബ്രാഞ്ച് കരുതുന്നത്.